Diari Oficial de la Generalitat Valenciana


Sumari del DOGV 7283, del 28-05-2014 (2014/4436)

Licitació del programa d'actuació integrada del sector de sòl urbanitzable programat Cansalades-10 del pla general d'ordenació urbana.
--------------------------------------------------------------------------------------------------------------------------------------

### Dades del document

Número de DOGV
:   7283

Data del DOGV
:   28-05-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/4436


Data del document
:   12-05-2014

Organisme emissor
:   Ajuntament de Xàbia

Tipus de document
:   Anunci

Descriptors 

:   * Xàbia
    * administració local
    * pla d'urbanisme

Licitació del programa d'actuació integrada del sector de sòl urbanitzable programat Cansalades-10 del pla general d'ordenació urbana. [2014/4436]  
Apartat I. Poder adjudicador  
I.1. Nom, adreces i punts de contacte:  
(I) Nom oficial: Ajuntament de Xàbia.  
(II) Adreça postal: plaça de l'Església,4.  
(III) Localitat: Xàbia.  
(IV) Codi postal: 03928.  
(V) País: Espanya.  
(VI) Unitat administrativa responsable de la tramitació: Ordenació i Gestió Territorial Urbanística.  
(VII) Telèfon de contacte: 947 228 936.  
(VIII) Fax de contacte: 194 794 130.  
(IX) Adreça de correu electrònic de contacte: ?zebmzvrvk.rdaikopki@zzqtwwi.ngu?.  
Adreça d'Internet: ?www.ajxabia.com?.  
Pot obtindre's més informació en: vegeu els punts de contacte mencionats dalt.  
Les bases generals i les bases particulars reguladores del programa d'actuació integrada poden obtindre's en: vegeu els punts de contacte mencionats dalt.  
Les bases generals estan publicades en el Butlletí Oficial de la Província d'Alacant núm. 270, de 24 de novembre de 2006.  
Les ofertes o sol·licituds de participació han d'enviar-se a: vegeu els punts de contacte mencionats dalt.  
I.2. Tipus de poder adjudicador i principal activitat: institució regional local.  
  
Apartat II. Objecte del contracte  
II.1. Descripció  
II.1.1. Denominació del contracte establida pel poder adjudicador: programa d'actuació integrada del sector de sòl urbanitzable programat Cansalades-10.  
II.1.2. Tipus de contracte i emplaçament de les obres, lloc d'entrega o d'execució:  
- Obres.  
- Projecte i execució.  
- Emplaçament principal de les obres: sòl urbanitzable programat Cansalades-10.  
- Codi NUTS: ES521.  
II.I.3. L'anunci es referix a: un contracte públic.  
II.1.4. Breu descripció del contracte o adquisició: concurs per a la selecció d'agent urbanitzador per al desenrotllament del programa d'actuació integrada del sector de sòl urbanitzable programat Cansalades-10.  
  
II.1.5. Classificació CPV: 34256337.  
II.1.6. Contracte cobert per l'Acord sobre contractació pública (ACP): no.  
II.1.7. Divisió en lots: no.  
II.1.8. S'acceptaran variants- S'admeten variants en l'ordenació establida en el pla general. En les bases particulars aprovades s'adjunta model d'ordenació a proposar o desenvolupar.  
II.2. Quantitat o extensió del contracte  
II.2.1. Extensió o quantitat total del contracte: 1.523.650,24 - (IVA exclòs).  
II.2.2. Opcions: no.  
II.3. Duració del contracte o termini d'execució: segons memòria de sostenibilitat econòmica.  
  
Apartat III. Informació de caràcter jurídic, econòmic, financer i tècnic  
III.1. Condicions relatives al contracte  
III.1.1. Depòsits i garanties exigits:  
- Garantia provisional, equivalent al 2 % del pressupost estimat de les càrregues de programa, en els termes i condicions exigits en la normativa que siga aplicable, per import de 36.872,34 ?.  
- Garantia definitiva, que haurà de depositar l'adjudicatari del programa, amb expressió dels termes i requisits que siguen exigits per l'ordenament jurídic en eixe moment, equivalent al 10 % del pressupost de càrregues d'urbanització. S'ingressarà en el termini màxim de 15 dies a comptar des de la notificació de l'acord d'aprovació i adjudicació del programa.  
III.1.2. Principals condicions de finançament i de pagament i/o referència a les disposicions que les regulen: no es preveuen.  
III.1.3. Forma jurídica que haurà d'adoptar l'agrupació d'operadors econòmics adjudicatària del contracte: no s'exigixen.  
III.1.4. Altres condicions particulars a què està subjecta l'execució del contracte: vegeu les bases generals i particulars de programació del programa d'actuació integrada.  
III.2. Condicions de participació  
III.2.1. Situació personal dels operadors econòmics, inclosos els requisits relatius a la inscripció en un registre professional o mercantil: base particular XIII del programa.  
III.2.2. Capacitat econòmica i financera: base particular XIV del programa.  
III.2.3. Capacitat tècnica: base particular XV del programa.  
  
Apartat IV. Procediment  
IV.1. Tipus de procediment  
IV.1.1. Tipus de procediment: obert.  
IV.2. Criteris d'adjudicació  
IV.2.1. Criteris d'adjudicació:  
  
Criteris d'adjudicació Ponderació  
1. Alternativa tècnica   
Qualitat tècnica de l'ordenació proposada. 40 %  
Resolució adequada de la integració de l'actuació en el seu entorn. 15 %  
Millor estructuració de les dotacions públiques i espais lliures.  
   
Qualitat tècnica de les solucions proposades per a la urbanització. 8 %  
Vivendes sotmeses a algun règim de protecció que es comprometa a promoure l'urbanitzador. 2 %  
Inversió en programes de restauració paisatgística o d'imatge urbana dins de l'àmbit del programa. 8 %  
Termini d'execució del programa d'actuació.   
Compromís d'edificació simultània a la urbanització per damunt del mínim legalment exigible. 5 %  
Compromisos addicionals assumits voluntàriament a càrrec de l'urbanitzador: dotació de xarxa de sanejament a vivendes exteriors a l'àmbit. 5 %  
Dissenys urbans més eficients i sostenibles i que suposen menor càrrega de manteniment per a l'Ajuntament mitjançant la reducció de viari o el foment dels complexos urbanístics amb viari interior d'ús i manteniment privats. 17 %  
2. Puntuació mínima de l'alternativa   
per a poder valorar la proposició juridicoeconòmica. 60 %  
3. Proposició juridicoeconòmica   
Valoració dels terrenys als efectes de fixar el coeficient de canvi als efectes de pagament en terrenys, junt amb la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte  
suficient, i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de la aprovació del programa.  
 50 %  
Import de les càrregues d'urbanització (euros/m² edificabilitat) 28 %  
Compromisos financers per a l'execució de les obligacions complementàries assumides voluntàriament i a càrrec seu. 22 %  
4. Percentatge de l'alternativa tècnica i proposició juridicoeconòmica  
A) Alternativa tècnica 45 %  
- Modificació d'ordenació estructural.   
- Ordenació detallada.   
- Sense ordenació ni estructural ni detallada.   
B) Proposició juridicoeconòmica 55 %  
- Modificació d'ordenació estructural.   
- Ordenació detallada.   
- Sense ordenació ni estructural ni detallada   
  
  
IV.2.2. Es realitzarà una subhasta electrònica?: no.  
IV.3. Informació administrativa  
IV.3.1. Número de referència que el poder adjudicador assigna a l'expedient: PA-02/13.  
IV.3.2. Publicacions anteriors referents al mateix contracte: no.  
IV.3.3. Condicions per a l'obtenció de les bases generals i particulars de programació: es podran aconseguir en les dependències de l'Oficina Tècnica Municipal de l'Ajuntament de Xàbia, en horari de 08.00 a 15.30 hores, de dilluns a divendres, amb la sol·licitud prèvia d'estos, així com en els punts de contacte mencionats anteriorment. El cost es determinarà en el moment de l'expedició de les còpies sol·licitades, amb un import de 0,12 - per còpia.  
IV.3.4. Termini de recepció d'ofertes i sol·licituds de participació: les proposicions dels interessats hauran de presentar-se dins del termini de tres mesos a partir de la data d'enviament de l'anunci al Diari Oficial de la Unió Europea: 19 de maig de 2014.  
IV.3.5. Llengua(s) en que pot redactar-se l'oferta o sol·licitud de participació:  
- ES: (espanyol) i/o valencià.  
IV.3.6. Termini durant el qual el licitador estarà obligat a mantindre la seua oferta: el licitador estarà obligat a mantindre la seua oferta fins que es produïsca l'adjudicació definitiva del programa. Si no es produïx l'adjudicació en el termini establit a este efecte, els concursants tindran dret a retirar les seues proposicions.  
IV.3.7. Condicions per a l'obertura de les ofertes: dins dels 10 dies següents a la resolució indicada en l'article 314.5 (resolució d'Alcaldia relativa a la determinació de les alternatives tècniques que han rebut una puntuació superior a la mínima fixada per les bases particulars del programa), es procedirà a l'obertura de les proposicions juridicoeconòmiques en acte públic, en què poden estar presents els interessats, presidit pel secretari, qui alçarà acta. La data, lloc i hora de l'acte d'obertura de pliques es notificarà als aspirants a urbanitzador i s'exposarà en el tauler d'edictes municipal i en l'adreça d'Internet ?www.ajxabia.com?.  
  
  
Apartat VI. Informació complementària  
VI.1. Es tracta de contractes periòdics?: no.  
VI.2. Es relaciona el contracte amb un projecte o programa finançat per mitjà de fons comunitaris?: no.  
VI.3. Informació addicional:  
- Els licitadors estan obligats a sotmetre a informació al públic pel termini d'un mes, en la forma i requisits assenyalats en els següents preceptes, la documentació a què fa referència l'article 134.1 de la Llei Urbanística Valenciana (LUV) i l'article 307 del Reglament d'Ordenació i Gestió Territorial Urbanística (ROGTU). Abans de la publicació de l'esmentat anunci, els licitadors hauran d'haver remés avís de l'inici del procediment de gestió indirecta del programa d'actuació integrada al domicili fiscal dels que consten en el cadastre com a titulars de drets afectats per l'actuació proposada, d'acord amb el que disposa l'article 134.4 de la LUV.  
  
- Els licitadors hauran d'acreditar l'ingrés de la taxa per tramitació de programes, per import del 10 % de la Base Imposable = Superfície x Índex d'Aprofitament Subjectiu + 412 ?.  
- L'adjudicatari del programa haurà d'acreditar l'ingrés de la taxa per tramitació de programes, per import del 90 % de la Base Imposable = Superfície x Índex d'Aprofitament Subjectiu + 412 ?.  
- El pla general vigent ha previst per al sector Cansalades-10 una ordenació detallada, si bé la dita ordenació és necessari modificar-la per a adaptar-la a la nova normativa sorgida després de l'aprovació del pla general, en concret per a adaptar-la al següent:  
  
1. El que disposa la Llei 6/1991, de 27 de març, de Carreteres de la Comunitat Valenciana (en la redacció donada per la Llei 14/2005, de 23 de desembre, de la Generalitat), pel que fa a la zona de protecció de la CV-747.  
2. En l'article 131 del ROGTU respecte als amples del viari en sòls residencials, que establix per a sectors residencials amb IEB menor de 0,3 m²t/m²s una amplària mínima per al viari de 10 m per a carrers d'un sol sentit, de 12 m per als de dos sentits, i de 5 m per als de vianants; i s'admet que un 25 % de la superfície viària total tinga dimensions mínimes inferiors en un 20 %, a les citades per a carrers de nivell de distribució local o d'importància relativa menor. El viari plantejat (un únic vial d'una direcció de 10,70 m d'amplària) sí que complix el que establix el ROGTU, atés que en tindre places d'aparcament en cordó, l'amplària mínima ha de ser superior o igual a 10,70 m (dos voreres de 2 m + calçada de 4,5 m + plaça d'aparcament de 2,2 m).  
  
3. A l'article 130 del ROGTU, que establix que en els nous desenrotllaments s'implantarà un recorregut de carril bici que discórrega, almenys, pels eixos principals de l'ordenació i que connecte, si és el cas, amb la xarxa de carril bici ja implantada en les àrees urbanitzades i amb l'estructura de camins del medi rural, quan l'actuació siga limítrofa a terrenys no urbanitzats. (En el cas que ens ocupa, no hi ha camins del medi rural que tinguen connexió amb el sector; per un altre costat no hi ha viari principal en el sector. Únicament es podria plantejar el carril bici en la zona de reserva viària, amb l'autorització de la Diputació Provincial, perquè discorreguera en paral·lel amb la carretera comarcal CV-747).  
4. Al que disposa la Llei 21/2013, de 9 de desembre, d'Avaluació Ambiental.  
- Per un altre costat es considera convenient, a fi de facilitar el manteniment i el bon ús i funcionament de les zones verdes, que siguen de la major grandària possible i s'eviten porcions residuals.  
- S'haurien d'imposar a més els següents condicionants:  
1. Es prioritzaran els dissenys urbans més eficients i sostenibles i els que suposen menor càrrega de manteniment per a l'Ajuntament per mitjà del foment dels complexos urbanístics amb viari interior d'ús i manteniment privats. (La solució proposada planteja una superfície viària que suposa el 6,90 % de la superfície total del sector, quan la mitjana dels sectors tramitats és del 15,00 %; això suposa menys de la mitat de la superfície viària, la qual cosa redunda en una major eficiència i sostenibilitat, tant per l'estalvi municipal en costos de manteniment com per la disminució de la superfície segellada del sòl, cosa que augmenta la seua capacitat de drenatge).  
2. L'actuació proposa un màxim de 29 parcel·les d'ús residencial (menys de 50 vivendes), per la qual cosa no serà necessària la seua subdivisió en unitats d'execució de desenrotllament seqüencial.  
3. D'acord amb el titular de la CV-747 haurà d'intentar resoldre's l'accés a la zona des dels carrers existents amb la finalitat d'evitar més interseccions amb l'esmentada carretera.  
4. Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents. A este efecte, la xarxa de sanejament del sector s'haurà de connectar amb la xarxa municipal per a la seua depuració en l'EDAR municipal i abonar el cànon d'urbanització corresponent a la dita xarxa de sanejament. Respecte de les connexions d'energia elèctrica, aigua i telefonia caldrà ajustar-se a allò que han disposat les companyies subministradores. El projecte d'urbanització que es presente haurà d'incloure l'aprovació de les dites empreses de les instal·lacions projectades, així com de les connexions i punts d'entroncament.  
5. Els paràmetres urbanístics, excepte l'edificabilitat sobre parcel·la neta, que es definirà en el pla parcial amb caràcter provisional i en el projecte de reparcel·lació amb caràcter definitiu (article 117.3 del ROGTU), seran els de la zona E2. Els usos incompatibles, que s'establiran expressament, seran tots els no compatibles de la zona E d'ordenació.  
6. El projecte d'urbanització complirà les ordenances d'urbanització de l'Ajuntament de Xàbia, el ROGTU i la resta de normativa d'aplicació.  
7. Adscripció de xarxa primària (SG) de zona verda. El PGOU de Xàbia preveu un estàndard de 5 m² de zones verdes per habitant i amb la finalitat de complir a este estàndard preveu els sistemes generals de parc públic denominats «terrenys alts de Capçades» i «àrees dins del parc del Montgó». És obvi que qualsevol nou sector que es vaja incorporant al sòl urbà a través de la gestió del pla ha d'aportar, a més de les zones verdes i la resta de dotacions exigides en el ROGTU, els 5 m² de zona verda per habitant exigits pel pla.  
- L'aspirant a urbanitzador haurà de sol·licitar informe a l'EPSAR sobre la capacitat i autorització de connexió al sistema de sanejament afectat.  
- La redelimitació de l'àmbit territorial es permetrà sempre que es produïsquen les condicions següents: Ajustar-la als límits de les unitats d'execució limítrofes aprovades, millorar les connexions i compliment de l'article 131.g de la LUV i no afectar el sòl no urbanitzable.  
  
- Estendre l'àmbit a tots els terrenys que siguen necessaris per a connectar-la a les xarxes de comunicacions o de servicis existents o per a dotar les parcel·les incloses en l'àmbit de la condició de solar.  
- Els vials perimetrals s'executaran en la seua totalitat.  
- Obligacions econòmiques necessàries per a compensar els afectats per l'actuació més costosa amb càrrec als d'altres que es beneficien d'aquella per concentrar-se en la mateixa obres o sobrecostos de comuna utilitat: cànon de sanejament del col·lector del sector Cansalades Ombria Sector-A per import de 19.181,75 - (IVA no inclòs).  
- Tota la documentació de planejament continguda en els programes d'actuacions integrades, sense perjuí de la seua presentació en paper, sempre haurà de constar en suport digital (en els formats més habituals: DOC; XLS; DWG).  
- S'haurà de realitzar un alçament topogràfic que serà la base de tot el material gràfic. Es farà amb projecció en coordenades UTM (sistema de referència ED50, fus 31). Afectarà tant la zona d'actuació com la limítrofa, i abraçarà una àrea exterior suficient, que comprenga com a mínim el viari de contacte en la seua totalitat, i amb referència a les illes existents si n'hi haguera.  
- Tot el contingut gràfic documental haurà de tindre en comú el perímetre georeferenciat de l'àmbit (o àmbits si és el cas) de l'actuació del pla de replantejament. Es presentarà en paper a escala màxima 1/1000.  
- L'ordenació haurà de tindre en compte les condicions següents: no s'afectarà sòl no urbanitzable.  
- Altres documents o estudis necessaris:  
De conformitat amb l'article 48 del Reglament de Paisatge de la Comunitat Valenciana, en els casos previstos en l'article 11.3 de la Llei d'Ordenació del Territori i Protecció del Paisatge, s'elaborarà un Estudi d'Integració Paisatgística (EIP).  
De conformitat amb l'article 25 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, i el Decret 104/2006, de 14 de juliol, del Consell, de planificació i gestió en matèria de contaminació acústica, s'haurà de presentar un estudi acústic.  
Basant-se en el que establix l'article 15 del Reial Decret Legislatiu 2/2008, de 20 de juny, en què s'aprova el Text Refós de la Llei del Sòl, en la fase de consultes sobre els instruments d'ordenació d'actuacions d'urbanització, hauran de demanar-se almenys els informes següents:  
  
- El de l'Administració hidrològica sobre l'existència de recursos hídrics necessaris per a satisfer les noves demandes i sobre la protecció del domini públic hidràulic.  
- Els de les administracions competents en matèria de carreteres i la resta d'infraestructures afectades, sobre la dita afecció i de l'impacte de l'actuació sobre la capacitat de servici de tals infraestructures.  
  
D'acord també amb el que establix l'article 15 del Reial Decret Legislatiu 2/2008, de 20 de juny, en què s'aprova el Text Refós de la Llei del Sòl, els instruments d'ordenació de les actuacions d'urbanització ha d'incloure un informe o memòria de sostenibilitat econòmica, en el qual es ponderarà en particular l'impacte de l'actuació en les hisendes públiques afectades per la implantació i el manteniment de les infraestructures necessàries o la posada en marxa i la prestació dels servicis resultants, així com la suficiència i adequació del sòl destinat a usos productius.  
Tots aquells documents d'ordenació i gestió territorial que siguen exigibles per la legislació vigent.  
- Els objectius que han d'atendre les propostes d'ordenació que es presenten respecte del sector han de ser, a més, les següents:  
1. El sector Cansalades-10, d'una superfície aproximada de 75.344 m², haurà de tindre com a ús global el residencial extensiu, si bé la suma de les superfícies dels usos terciaris i dotacionals (a excepció del viari i les zones verdes) haurà de superar la de l'ús residencial.  
2. S'haurà de resoldre adequadament la integració amb el viari perimetral i les zones limítrofes.  
3. Es concentrarà en una única illa, en la ubicació indicada en els plànols de la proposta, la totalitat de les dotacions públiques del sector (zones verdes i equipament) i el 10 % d'aprofitament corresponent a l'Administració, que serà en sòl terciari.  
VI.4. Procediments de recurs:  
VI.4.1. Òrgan competent per als procediments de recurs: Ple de l'Ajuntament de Xàbia.  
VI.4.2. Presentació de recursos:  
- Recurs de reposició potestatiu: un mes davant del mateix òrgan que va dictar l'acte.  
- Recurs contenciós administratiu: dos mesos davant del Tribunal Superior de Justícia de la Comunitat Valenciana.  
VI.5. Data d'enviament del present anunci al Diari Oficial de la Unió Europea: 19 de maig de 2014.  
  
Xàbia, 12 de maig de 2014.- L'alcalde president: José F. Chulvi Español.